open-index/open-wikipedia-markdown huggingface dataset:
Sebastián Villalobos

**Joan Sebastián Jaimes Villalobos** (), luwih dikenal kanthi jeneng **Sebastián Villalobos**, yaiku Youtuber, aktor, penyanyi, model lan penulis Kolombia. Dhèwèké saiki dadi tuan rumah *Nat Geo Lab* ing Nat Geo Kids Amerika Latin.

## Urip awal 
Dhèwèké wiwit nggawe video ing YouTube nalika umure 15 taun nganggo kamera jambon sing disewakake ibune. Sawise rampung sinau dhèwèké gabung karo klompok Youtubers Kolombia lan manggon ing Mexico City. Ing Meksiko, dhèwèké wiwit nggawe hubungan karo sawetara merek lan dikontak dening Lina Cáceres saka Latin World Entertainment kanggo miwiti ngembangake karir minangka artis multiplatform.

## Urip pribadi 
Tanggal 16 Februari 2015, dhèwèké ngakoni yen dhèwèké duwe loro ibu lan sadurunge umur rolas ibune ngakoni homoseksual, mula dhèwèké ndhukung adopsi homoparental.

### Kegiatan kemanusiaan 
Villalobos wis melu ing Telethon Amerika Serikat lan Kolombia minangka presenter tamu uga karo Love Army Mexico lan Love Army Bangladesh, ing yayasan Casa Barco ing Arte por Amor lan ing rumah sakit San Judas. Dhèwèké melu #LoveArmyForRohingya bebarengan karo Youtuber liyane sing bisa ngunggahake luwih saka 2 yuta dolar sajrone 24 jam.

## Referensi 
## Pranala jaba 
*
Arief Adi Mulyo F.X.

**Arief Adi Mulyo F.X.** inggih ménika *dosèn* Andrologi wontén ing Universitas Airlangga. Piyambakipun lair wontén ing Wanasaba, 10 Oktober 1933. Piyambakipun ugi misuwur minangka *ahli* Andrologi.   

## Pawiyatan 
* *Holland Chineesche School* (HCS), Wanasaba
* SMP Dominico Savio, Semarang (1952)
* Fakultas Kedokteran, Universitas Airlangga (1963)
* Universitas Leuven, Belgia (1970)
* *Course on Artificial Insemination* Sao Paulo, Brasil (1979)

## Karir 
* Asisten Ahli Universitas Airlangga (1963-1964)
* Lektor Muda Universitas Airlangga (1964-1968)
* Eksekutif *International Society of Andrology* (1976)
* Sekjen Perhimpunan Andrologi Indonesia (1978)
* Supervisor Pendidikan Pasca Sarjana Andrologi (1980)
* *Deputy Advanced Biology* Universitas Airlangga (1982) 

## Kapustakan
Eddy Hartono Arbi

jmpl|Alat kanggo Bulu Tangkis
**Eddy Hartono Arbi** yaiku lair 19 Juli **1964** ning Kudus, Jawa Tengah. Dhèwèkè adhi saka Hastomo Arbi lan kakang saka Heryanto Arbi. Haryanto seneng dholanan bulu tangkis lan sregep latihan teng Klub Djarum. Hartanto èntuk juwara tunggal putro teng *Silver Bowl* Ostralia, nanging dhèwèkè luwih berkembang dadi pemain ganda. Christian Hadinata, pelatihé, macuki Eddy karo Liem Swie King.

## Gegayuhan 
Prestasi Eddy Hartanto antawi; 

# Belanda Terbuka (1998)
# Indonesia Terbuka (1989)
# Final *Grand Prix* (1990)
# Medali Perak ing Olimpiade Barcelona (1992)
# Juwara Putra *All England* (1992)
# Juwara Indonesia Terbuka (1989)
# Bintang Satya Lencana Kebudayaan No. 057/TK/1992
# Bintang Satya Lencana Wira Karya No.059/TK/1994 

## Kapustakan
Johan Wahyudi

**Johan Wahyudi** ( jenengé Tiyonghwa : '''*Ang Yu Liang* )** lair ing **Malang**, tanggal 10 Pèbruari 1953 iku atlit badminton Dwi Putra saka Indonésia. Dhèwèké bebarengan karo **Tjun Tjun''' tau menangaké turnamèn All England nganti nem ambalan, yaiku ing antarané taun 1974-1975 lan 1977-1980.

Wiwitaning urip

## Pawiyatan 
* Fakultas Ekonomi, Universitas Trisakti (1974)

## Kapustakan
Ang Bock Soen

**Ang Bock Soen** lair ing Balaraja, Bumi Ayu, Tangerang, Banten, 19 Desèmbêr 1902. Ang Bock Soen misuwur mligi dewan penasehat lan pakurmatan ing pakumpulan badminton Indonesia disingkat PBSI. Kanggo ngunggahake semangat tanding tim badminton Piala Thomas Indonesia marang Singapura 1958,  Ang Bock Soen  nyomot ukaran  Julius Caesar, "*Vini, Vidi, Vici"*. 

## Riwayat 
**Ang Bock Soen** nduweni kliping akeh babagan badminton ing Indonesia, kajaba iku dhèwèke akeh dadi narasumber ing kagiyatan wicara nasiyonal. Ang Bock Soen bisa lancar nggunakake basa Walanda lan Inggris.

Ang wis tau makarya ini pabrik korek "*Java Match*", dhèwèke miwiti kekancan karo tokoh badminton Indonesia, kayata Sudirman (mantan ketua PBSI) lan Tjoa Seng Tiang (mantan ketua Perbab). 

Ang mangkat satanggal 22 Agustus 1985, sedurunge mangkat, dhèwèke nduweni gegayuhan "Mugo-mugo badminton ing Indonesia tetep jaya tekan 1.000 taun meneh".

## Kapustakan
Ang Kang Hoo

**Ang Kang Hoo**, sawijining filantrop turun Tiyonghwa, lair ing Jakarta, 17 Mèi 1936. Dhèwèké putra katelu saka nem sedulur ing kulawarga sudagar Ang Hong Guan.

## Pawiyatan 
* Sekolah Dhasar Tionghoa *Hwee Koan* (1948)
* Sekolah Menengah Pertama ing *Pa Chung* (1951)
* Sekolah Menengah Atas bagéan Komersial ing *Tionghoa Hwee Koan* (1954)

## Lakuning Urip 
Ang Kang Hoo lair ing kulawarga sing sarwa kakurangan. Bapakné duwé lelaran, mangka biyungé kang kudu ijènan ngupayani uga nguripi garwané lan ném putrané. Miturut sawijiné sumber, salah siji adhiné, Ang Pèng Yong, arep dipupu kulawarga sing luwih mampu. Biyungé sarujuk, nanging Ang Kang Hoo nulak kekarepan iku. Dhèwèké luwih milih yèn adhiné dirumat tinimbang diupayani wong liya. Perkara iku sing ndadèkaké Ang Kang Hoo duwe rasa perduli marang bab keséhatan.

Sawisé lulus SMA, dhèwèké ora mbacutaké pawiyatan misuwur. Ang Kang Hoo milih pegawéyan ing industri èkspor-impor, banjur alihan menyang perusahaan tekstil.

## Kapustakan
Ang Tiauw Bie

**Anggakusuma** (jeneng Tiyonghwa: **Ang Tiauw Bie**; lair taun 1892 ing Pandeglang, Banten). Amarga wong tuwané mlarat, anak pambarep saka pasangan Ang Sioe Hok lan Tan Djin Nio ora naté antuk pawiyatan formal. Dhèwèké sinau maca lan pembukuan saka karyawan pakliké. Nalika isih enom dikenal kanthi jeneng "Pak Ubi", sing ngurusi kebon klapa sing duwé omah. Lajêng sinau dagang kopra saka paklike, Ang Sioe Tjwan, lajèng bolak-balik saking Merak dhatèng Lampung. Ing taun 1930-an dhèwèké manggon ing gudhang agen ing Teluk Betung, Lampung, kanggo dagang produk pertanian lan ngedegake pabrik minyak klapa lan pabrik sabun sing digawé saka empring.

Ing taun 1942 pabrik kasebut diobong dening Jepang, nanging setaun sabanjuré pabrik kasebut kasil dibangun manèh. Sawisé pabriké dilakokaké manèh, dhèwèké mbuka perkebunan kopi ing Way Lima, Simpang Kiri lan ing desa Bernung, Lampung Kidul, lan mbukak kebon kelapa Sibalong ing Kalianda, Lampung. Nalika dagangé maju, dhèwèké tuku 2 kapal layar, jenenge Sri Menanti lan Sri Nona kanggo ngangkut asil bumi menyang Tanah Jawa lan didol menyang Singapur. Nalika kapal-kapal kasebut bali saka Singapura, padha diiseni gaman kanggo TNI.

Ing taun 1950 didegaké perusahaan pelayaran Handelsmatschapij Swan Liong, banjur ganti jeneng dadi PT. Naga Berlian, sing duwé kapal Teluk nomer 3, 4, 5, 7, 8, 9 lan 11. Perusahaan dagang kasebut dhéwé dijenengi PT Naga Intan. Dhèwèké sesambungan karo pejabat negara kalebu Basyid, Residen Lampung, Presiden Soekarno, Moh. Hatta, lan uga Sultan Hamengku Buwono IX. Kanggo ladenané, sawisé transfer kedaulatan dhèwèké dianugerahi sedan Buick  saka pemerintah. Ing taun 1958 dening Menteri Pertahanan Ir. Djuanda, dhèwèké dianugerahi Lencana Bintang Satya  Persiapan Kamardikan Perang I lan II, lan ing taun 1959 dianugerahi Bintang Satya Lencana Gerakan Operasi Militer III lan IV. Tanggal 15 Januari 1960 dijenengi "Anggakusuma" dening Presiden Soekarno lan tanggal 20 Februari 1963 kanthi SK No. 35/H/Kpts/MUV/63 diakoni minangka Veteran Republik Indonesia.

## Babad 
# Lair 1892
# Sedo 1971

## Perusahaan Dagang 
# PT Naga Intan

## Sesambung Pejabat 
# Basyid, Residen Lampung
# Presiden Soekarno
# Moh. Hatta
# Sultan Hamengku Buwono IX Raja Ngayogyakarta

## Penganugrahan 
# Lencana Bintang Satya  Persiapan Kemerdekaan Perang I lan II
# Bintang Satya lencana Gerakan Operasi Militer III lan IV
# SK No. 35/H/Kpts/MUV/63 diakoni minangka Veteran Republik Indonesia

## Kepustakaan
Atet Wiyono

**Atet Wiyono** *iku atlèt saé* tènis taun 1970-an kelairan Kutha Cirebon taun​​ 1952. Atet Wiyono duwé hobi dolanan tènis wiwit umur 8 taun. Atet Wiyono tumut turnamèn *Asean Games* taun 1979 ing Kuala Lumpur, taun 1977 oleh 2 medali emas nomor tunggal lan nomor ganda putra karo Gondowijoyo, lan ing Bangkok taun 1978 oleh 2 medali emas nomor tunggal putra lan beregu karo Gondowijoyo, Yustrdjo Tarik, lan Hadiman. 
## Pangaji 
* 2 Medali Emas nomor tunggal lan ganda Putra Asean Games
* 2 Medali Emas nomor tunggal putra lan beregu Asean Games VII ing Bangkok

## Kepustakaan
Hastomo Arbi

**Hastomo Arbi** (jeneng Tionghoa: **Ang Tjong Hauw**) yaiku salah sawijining atlet badminton kalairan 5 Agustus 1958 ing Kudus, Jawa Tengah. Bapaké yaiku **Agus Susanto** (jeneng Tionghoa: Ang Tjik Bik) punggawa ing pabrik rokok Djarum, ngakon dhéwéké nggamblok ing klub Djarum kanthi guru badmintoné yaiku bapaké dhéwé lan **Anwari**. Dhéwéké nyekel rakét wiwit nalika isih umur 7 taun.

## Riwayating Urip 
Ing kelas 5 SD, dhéwéké kasil nggayuh juara 1 badminton **Pekan Olahraga Pelajar Seluruh Indonesia** (POPSI) ing Solo taun 1974, banjur dadi juara **Surya Cup II** lan **Surya Naga Cup** ing Surabaya taun 1977. Dhéwéké dadi langganan juara ing kompetisi-kompetisi badminton, kayata juara Munardi Cup ing Semarang taun 1978, Sea Games Jakarta taun 1979, *runner up* Sea Games Manila taun 1981, *runner up* Piala Alba ing Kuala Lumpur taun 1983, *runner up* Kejuaraan Belanda Terbuka, *runner up* Taiwan Terbuka lan dadi anggota **Tim Piala Thomas** ing taun 1982.  

Ing final Piala Thomas taun 1984 kepungkur ing Kuala Lumpur, dhéwéké ngalahaké Han Jian atlèt badminton saka Cina, kang nggawe Indonésia kasil menang 3-2. Dhèwèké uga nduwèni paraban "Hanoman" amarga dianggep nylametake regu Indonesia. Mulih ing Indonesia, dhèwèké disubya-subya lan dadi kembang lambéné bebrayan. Bebungahé padha mili. Dhèwèké nampa akèh layang saka pandhemen nganti aboté nyandhak 15 kg. 

Ing taun 1985 dhèwèké dadi runner up ing Pekan Olahraga Nasional (PON) IX. Sawisé kuwi dhèwèké pènsiyun lan kerja ing pabrik rokok Djarum. Adhiké yaiku Eddy Hartono Arbi lan Haryanto Arbi, mbacutaké gegayuhané kanggo ngrengkuh juara ing All England.  

## Ringkesan Pawiyatan 
* SD Masehi Kudus taun 1972
* SMP Katolik Kudus (ora lulus)

## Ringkesan Panggayuhan 
## Kapustakan
Iskandar Suryaatmadja

**Iskandar Suryaatmadja** (jenengé Tiyonghwa: **Ang Thiek Pheng**) iku pelatih Perkumpulan Renang Hiu ing Surabaya lan Pimpinan Isma *Physical Fitness Center*. Lair ing Jakarta, 04 Agustus 1938, Ang Thiek Pheng pambarep saka telu sanak.

## Pawiyatan 
* *Ming Chiang* ing Surabaya (1952)
* SMP lan SMA ing *Chung Hwa High Schoo*l ing Surabaya 
* Jurusan *auto mechanics* ing Universitas Hawaii, Amérika Sarékat
* Jurusan *coaching clinics*  ing Universitas Indiana 

## Karir 
* Pelatih marinir TNI ing Jalan Gunung Sahari, Jakarta
* Pelatih renang ing Akademi Angkatan Laut Surabaya
* Pelatih Nanik Juliati

## Kapustakan
Aymeric Laporte

**Aymeric Jean Louis Gérard Alphonse Laporte** (lair 27 Mei 1994) yaiku pemain bal-balan profesional Spanyol sing main dadi bèg tengah kanggo Manchester City.

## Referensi
Rinnai

yaiku perusahaan multinasional Jepang sing adhedhasar ing Nagoya, Jepang, sing prodhuksi peralatan gas, kalebu pemanas banyu tanpa tangki hemat energi, peralatan pemanasan omah, piranti pawon, pengering sandhangan gas lan peralatan panggunaan komersial, kayata penanak sega, pemanggang lan panggorengan.

## Sajarah 
Sacara resmi dikenal minangka Rinnai & Co., perusahaan iku didegaké bebarengan karo Kanekichi Hayashi lan Hidejiro Naito. Asal saka bisnis diwiwiti ing November 1918, asale saka inspirasi Hidejiro saka geni biru sing dipancarake saka kompor masak imagawayaki sing migunakake lenga impor. Nggunakake kompor tartamtu minangka model, Hidejiro banjur ngembangake kompor bahan bakar lenga patra.

Ing 1920, Hidejiro ninggalaken pekerjaane ing Nagoya Gas (saiki Toho Gas Co., Ltd.) lan ngadegake Rinnai & Co. bebarengan karo Kanekichi, kanca cilik sing manggon ing asrama sing padha. Jeneng perusahaan iku diciptakake saka karakter ing rong jeneng mburi pangadeg – "Rin" (iku cara liya kanggo maca "Hayashi") lan "Nai" (saka "Naito"). Ing 1971, Rinnai & Co. ganti jeneng dadi Rinnai Corporation.

Rinnai wiwit nggawe lan ngedol peralatan gas, kayata kompor gas ing dhuwur meja, oven gas lan pemanas banyu gas. Wiwit 1938 nganti 1946, perusahaan iku mandheg prodhuksi peralatan gas kanggo prodhuksi suku cadang pesawat kanggo kabutuhan perang tentara. Prodhuksi diterusake maneh ing 1946, sawise pabrik kantor pusat dibangun maneh.

Ing 1950-an, Rinnai diowahi dadi perusahaan winates lan mbukak kantor ing Tokyo. Wiwit kuwi, Rinnai tuwuh kanthi cepet karo mbukak luwih akeh anak perusahaan lan pabrik ing saindenging negara lan nambah lini bisnis kanggo prodhuksi peralatan sing ana gandhengane karo gas.

## Rujukan 
## Pranala njaba 
*
Ayakan

**Ayakan** minangka piranti kanggo misahake unsur sing dikarepake saka materi sing ora dikarepake utawa kanggo ngontrol distribusi ukuran partikel saka sampel, nggunakake layar kayata bolong anyaman utawa jaring utawa bahan lembaran berlubang.
Kamesa

**Kamesa** () minangka wit alas udan dataran rendah lan gunung ing kulawarga Salicaceae. 

## Katrangan
Kamesa minangka semak cilik utawa wit sing tuwuh nganti dhuwur 6-10m. Batang lan cabang umume ora duwe duri ing wit-witan sing lawas, nanging kanthi padhet karo eri kayu sing prasaja utawa bercabang, tumpul nalika isih enom. Babakan iku coklat-coklat nganti abang-tembaga kanthi tèkstur serpihan lan godhongé ijo cahya lan wangun ovate sempit. Ngasilake kembang cilik sing wangi putih nganti ijo putih. Woh-wohan sing rada jus dibunderaké jambon nganti abang peteng lan ambane kira-kira seinci.
Rajapejah

**Rajapejah** minangka istilah hukum umum kanggo pembunuhan sing dianggep dening hukum minangka kurang bisa disalahake tinimbang pembunuhan. Bedane antarane rajapejah lan rajapati kadhangkala diarani pisanan digawe dening ahli parlemen Athena kuno Draco ing abad kaping 7 SM.
Jenggala

]]

**Jenggala** minangka lemah sing ditutupi alas sing padhet lan vegetasi kusut, biasane ing iklim tropis. Aplikasi istilah kasebut wis beda banget sajrone abad pungkasan.

## Rujukan
Peju

**Peju** uga dikenal minangka **mani** yaiku cairan awak organik sing digawe kanggo ngandhut spermatozoa. Iki disekresi dening gonad (kelenjar seksual) lan organ seksual liyane saka kewan lanang utawa hermaphroditic lan bisa mbuahi ovum wadon. Semen diprodhuksi lan asalé saka vesikel mani, sing dumunung ing pelvis. Proses sing nyebabake metune semen saka orifice uretra diarani ejakulasi. Ing manungsa, peju ngandhut sawetara komponen saliyane spermatozoa: enzim proteolitik lan liya-liyane uga fruktosa minangka unsur peju sing ningkatake kelangsungan spermatozoa, lan nyedhiyakake medium sing bisa dipindhah utawa "nglangi". Cairan kasebut diadaptasi kanggo dibuwang menyang jero vagina, saengga spermatozoa bisa lumebu ing uterus lan mbentuk zigot kanthi endhog.

Peju uga minangka wujud materi genetik. Ing kéwan, semen wis diklumpukake kanggo cryoconservation. Kriokonservasi sumber daya genetik kewan minangka praktik sing mbutuhake koleksi materi genetik ing upaya kanggo konservasi jenis tartamtu.
Kawasaki Heavy Industries

(utawa mung **Kawasaki**) yaiku sawijining perusahaan multinasional publik Jepang, prodhusèn pit montor, motor, alat abot, dirgantara lan alat pertahanan, bakal pelanting lan kapal, kantor pusaté ing Chūō, Kobe lan Minato, Tokyo, Jepang. Uga aktif ing prodhuksi robot industri, turbin gas, pompa, pendidih lan produk industri liyane. Perusahaan iku dijenengi miturut pangadeg, Shōzō Kawasaki.

## Rujukan 
## Pranala njaba 
*
Hayate (sepur)

yaiku layanan Shinkansen kacepetan dhuwur sing dioperasikake ing Jepang, ing Tōhoku Shinkansen dening East Japan Railway Company (JR East) wiwit 2002 lan ing Hokkaido Shinkansen dening JR Hokkaido wiwit 26 Maret 2016. Iku beroperasi nganti tekan sisih lor , lan minangka layanan paling cepet kaloro ing Tohoku Shinkansen. Layanan iku diresmikake kanthi mbukak ekstensi Tohoku Shinkansen menyang Hachinohe ing 1 Desember 2002.

Jeneng *Hayate* durung digunakake sadurunge ing layanan sepur ing Jepang. Jeneng kasebut dipilih kanthi mlebu saka masarakat; dijarwakake kira-kira, tegese angin banter; Nanging, iku mbeta konotasi positif saka kacepetan lan daya.

## Stasiun lan pola layanan 
Layanan *Hayate* mandheg ing stasiun ing ngisor iki.

### Wektu lelungan 
* Morioka – Shin-Hakodate-Hokuto: 2 jam 9 menit
* Shin-Aomori – Shin-Hakodate-Hokuto: 1 jam 6 mmenit

## Rujukan 
## Pranala njaba 
*
Kanji (disambiguasi)

**Kanji** bisa nuju marang sawatara tulisan:

*Kanji, aksara Cina kang dipigunakaké sajeroning basa Jepang.
*Glepung kanji, glepung kang asalé saka téla.
*Bubur kanji, bubur kang bahané saka glepung kanji.
Ang Zhen

**Ang Zhen, (Frits Hong, Woworuntu), Ph.D**

## Biografi 
**Ang Zhen**, anak kapindho sangka tunggal papat iki lair ing Sangir Talaud, Sulawesi Lor, taun 1942. Bapaké Ang iku lulusan Universitas Chi Nan. Bapak lan ibuké makarya minangka dwija ing *Hoa Chiao Chung Hsueh* ing Manado. Wektu ciliké, dhèwèké kerep pindhah sekolah amarga kudu ndhèrèkaké bapaké kang kudu alihan papan pakaryané. Ang tau ngangsu kawruh ing *Yu Chai Hsie Hsiao* ing Manado. Sabanjuré, dhèwèké pindhah maring *Mei Hoa* ing Blitar. Dhèwèké uga tau sekolah ing Surabaya, yaiku ing *Min Kuang* lan *Lien Chung* tumeka sekolahan iku kukut ing warsa 1958. Dhèwèké banjur bacutaké sekolahé ing SMA Advent ing Bandung. Lulus SMA, dhèwèké lumebu Universitas Advent kanthi jupuk jurusan Akuntansi. Ing taun 1963, dhéwéké lulus sangka universitas kono.

## Karier 
Ing taun 1970 tumeka taun 1972, Ang makarya minangka dhiréktur Bank Rahardja Makmur ing Palémbang. Sabanjuré, dhèwèké makarya ing Bank Panin cawang Medan wiwit taun 1972 tumeka taun 1975. 13 taun sabanjuré yaiku taun 1985, Ang pindhah maring Los Angeles, Amérika Sarékat. Dhèwèké jupuk kursus manajemen lan perpajekan saha kasil nggayuh gelar Ph.D saka Universitas Washington, Séatle. Dhèwèké bisa ngareksa disertasiné kanthi irah-irahan ''"Comparation between Citibank and Bank of America's Profit and Loss Analysis in Details".*

Saiki, dhèwèké lenggah ing Los Angeles kanthi nglakokaké pirang-pirang usaha, ing antarané yaiku penginepan *Duarte Inn.* Dhéwéké uga makarya minangka pambabar èksekutif majalah *Indonesia Mèdia* bareng karo drg. Ibrahim Irawan (putrané dr. Ie Woen Fuk).

Dhéwéké nyepeng pirang-pirang jabatan sosial, ing antarané yaiku minangka Prèsiden *Indonesian Chinese Association*, panaséhat anggota Kongrès Amerika distrik No. 41 sangka Partai Démokrat, panaséhat *Rowland Height Chinese Association*, panaséhat *Hokkien Association* California kidul, lan anggota *East North Chinese Association''.

Dhéwéké ngupia kanggo merjuangaké panegakan HAM kanggo kalangan Tionghoa ing Indonésia. Utamané, ngenani prastawa karusuhan  Méi 1998 kanthi nganakaké lobi ing Kongrès Amerika. Dhéwéké iku titah kang prasaja senajan merkoléh bebungah sangka PBB ing babagan penanganan kanggo pengungsi korban kerusuhan Méi 1998.

**Ringkesan karier:**

* 1970-1972  (Dirèktur Bank Rahardja Makmur, Palémbang)
* 1972-1975 (Bank Panin, Medan)
* 1985-saiki (Los Angeles, Amérika Serikat)
## Kapustakan
Ang Tjing Siang

**Muljadi** (jeneng Tiyonghwa: **Ang Tjing Siang**) iku atlet badminton kondhang Indonésia sing tau dadi juwara nasional lan menang Thomas Cup. Ang Tjing Siang lair 11 September 1943 ing Rambipuji, Jember, Jawa Timur.

## Riwayat 
Nalika taun 1961, Siang utawa Muljadi ngawiti karir ing donya badminton Indonésia lan dadi juwara tunggal putra ing taun 1963, 1964, 1967, lan 1968. Muljadi dadi juwara ganda putra nalika ing taun 1969. Siang sukses njuwarani *Thomas Cup* kaping papat saka lima kesempatan lumebu pepanthan *Thomas Cup Indonesia* yaiku taun 1964, 1967, 1973, lan taun 1976.

Muljadi, Wong Pek, lan Rudy Hartono kasebut dadi "Telu Pahlawan" atlet badminton Indonésia. Ing taun 1973 nalika jenengé ora dietrapaké déning pepanthan *Thomas Cup*, Muljadi nyenggrang Gubernur DKI Jakarta lan Persatuan Badminton Indonesia lan negesaké yèn awakké siyap awèhake kabèh bandha rajadarbé dhuwéné nalika kalah. Tantangan punika dipun tampi PBSI lan Muljadi mèlu pepanthan *Thomas Cupkaping* pungkasan lan akhiré menang. Lebar kuwi Muljadi ngundurké dhiri saka badminton Indonésia.

## Gegayuhan 
* Ing taun 1966, Siang menangake juwara tunggal putra ing tetandhingan *Asian Games V* ing Bangkok lan ing Piala Asia ing Manila.
* Ing taun 1971 dadi *runner up* tunggal putra ing tetandhingan *All England.*
* Taun 1964 entuk Bintang Satya Lencana.
* Taun 1970 entuk Bintang Republik kelas II saka Pamerintah Indonésia.

## Kapustakan
Hokkaido Shinkansen

yaiku jalur sepur Shinkansen kacepetan dhuwur Jepang sing nyambungake karo Tōhoku Shinkansen ing Prefektur Aomori sisih lor ing Honshu lan terus menyang pedalaman Hokkaido liwat Trowongan Seikan ing ngisor sagara. Konstruksi diwiwiti ing Mei 2005; bagean awal  manyang  dibukak ing 26 Maret 2016. Bagean jalur menyang Sapporo dijadwalake bakal dibukak ing taun fiskal 2030. Jalur kasebut dilakokno dening Hokkaido Railway Company (JR Hokkaido).

## Stasiun 
**Legenda:**

## Cathetan 
## Rujukan 
## Pranala njaba 
*
Leah LaBelle

thumb|Leah Labelle ing taun 2012
**Leah LaBelle Vladowski** (8 September 1986 - 31 Januari 2018) kuwi penyanyi Amérika Sarékat. Dhèwèké dadi misuwur ing taun 2004 minangka kontèstan ing musim katelu *American Idol* lan banjur mlebu ing papan kaping 12 ing final musim katelu iku. Ing taun 2007 LaBelle wiwit ngrekam sampler R&B lan musik Soul kanggo kanal YouTube-né. Vidéo kasebut banjur dadi kembang lambé nganti dhèwèké dadi vokalis latar wiwit taun 2008 lan éntuk kontrak rekaman karo Epic sing kerja bareng karo I Am Other lan So So Def Recordings. LaBelle ngrilis sampler, telung singel, lan EP sawisé tilar donya.

Dhèwèke lair ing Toronto, lan gedhé ing Seattle, Washington, Amérika Sarékat. LaBelle miwiti karir musiké nalika isih enom. Nalika isih cilik, dhèwèké tampil ing koor Total Experience Gospel Choir lan musikal Black Nativity. Ing taun 2005, LaBelle sekolah ing Berklee College of Music suwéné sataun sadurung'r mandheg lan pindhah menyang Los Angeles. Nalika kuliah, dhèwèké nggabung karo Andreao Heard ing démo. Dadi sawisé nuruti saran saka kontak ing industri musik, LaBelle ngeculaké musiké liwat kanal YouTube. Keri Hilson nyéwa LaBelle minangka vokalis latar wuri sawisé krungu dhèwèké mentasaké "Energy", sing ndadékaké dhèwèké diweruhi lan makarya kanggo penyanyo liyané ing tur.

LaBelle mlebu kontrak rekaman sawisé Pharrell Williams lan Jermaine Dupri ngubungi awaké. Sampleré "Pharrell Williams lan Jermaine Dupri Present Leah LaBelle" (2012) mung disebaraké menyang enem perusahaan rekaman. Sampler kalebu rong single, "Sexify" lan "What We Got to Lose?" LaBelle nampa panghargyan Soul Train Centric Award ing Soul Train Music Awards 2012. Dhèwèké ngrilis single non-album "Lolita" ing taun sabanjuré. Ing tanggal 31 Januari 2018, LaBelle lan pacaré Rasual Butler tiwas ing kacilakan mobil ing Los Angeles, nalika Butler kenèng pangaribawa alkohol (nyopir mabuk) lan narkoba (nyopir tèlèr), banjur kèlangan kontrol mobilé sing disetir. Sawisé iku ana EP anumerta, Love to the Moon, sing dirilis tanggal 7 September 2018.

## Filmografi 
## Cathetan suku
Jaran Kecak

thumb|Jaran Kecak.|280x280px
**Jaran Kecak** ya iku salah sawijining kagunan kang asalé saka Lumajang, Jawa Wétan. Bebrayan ing Lumajang mitayani yèn kagunan iki diwiwiti déning wong tapa brata ing lèrèng Gunung Lemongan aran Klabisajeh. Kagungan kasebut dumadi saka sawenèh pambeksa lan jaran, uga iringan gamelan, kaya ta kendhang, kenong, kempul, saron, gong, lan slomprèt. Kagunan iki nganggo jaran tenanan kang dipacaki nganggo rerenggan kang mèmper karo *barding,* klambi zirah kanggo jaran.

## Sajarah 
Miturut katrangan *Direktorat Warisan dan Diplomasi Budaya Republik Indonesia*, kagunan iki diwiwiti déning Klabisajeh ing lèrèng Gunung Lemongan dhèk jaman Karajan Majapait. Kala iku, Klabisajeh lagi tapa ing gunung lan diamuk jaran alas, nanging dhèwèké bisa nelukaké jaran iku nganti nggawé jarané bisa *kecak* (njogèdé mangidak-idak). Ing nguni, panganggoné kagunan iki kapérang dadi loro, ya iku kanggo negesi yèn uripé bebrayan dhèk jaman semana iku padha pénak, ayem, lan tentrem, saha kang kapindho ya iku kanggo ngurmati jaran kang duwé aran Nila Ambhara, salah sawijining jaran perang kang paling disenengi Ranggalawé, putrané Arya Wiraraja.

## Gelaran 
Kagungan iki dumadi saka sawenèh pambeksa pangiring kang nganggo sandhangan beksan-beksan liya, salah sijiné ya iku sandhangan beksan Remo, déné jarané nganggo rerenggan kaya ta jamang, kalung, kemul, loncèng, telungkup, lan merak. Lumrahé, panyawisan kagungan kasebut kapérang dadi enem:

# Ruwatan jaran, laku ngruwat jaran kang migunakaké sajèn kanggo nglancaraké pagelaran.
# Napel utawa sumpingan, lakuning para tamu lan sedulur kang peparing arta marang kang duwé kajat utawa pambeksa Remo.
# Dhagelan lan ruwatan kang nduwé kajat, dhagelan kang ngamot pitutur lan piwulang becik, sarta ndongakaké kang duwé kajat lan sakulawargané pinaringan pangayomaning Gusti lan lancar rejekiné.
# Arak-arakan, ngarak anak kang bubar disunat numpaki jaran menyang omahé seduluré.
# Puncaking acara, para pambeksa mitontonaké jejogèdan lan carita saka tlatah Jawa, Madura, lan Bali.
# Ngesakna niat, sesepuh Jaran Kecak nglaksanakaké upacara migunakaké sajèn amrih bocah kang disunat lancar rejekiné lan ora kena kacilakan.

## Rujukan
Petrus Aang Suryadi

**Petrus Aang Suryadi** (jeneng Tyonghwa: **Ang Hian Liang**) lahir ing 12 Sèptèmber 1921 ing Semarang, Jawa Tengah. Dhèwèké lulus saka Fakultas Matematika lan Kawruh Bumi ing Universitas Indonésia Bandung (saiki Institut Tèknologi Bandung) kanthi duwèni biji kang dhuwur lan prèdhikat Cumlaude. Bubar rampung kuliyah sarjana ana ing ITB, **Ang Hian Lian** uga olèh prédhikat MA ing Dhepartemèn Universitas Setatistik ing California, Berkeley, Amérika Sarékat lan olèh gelar Ph.D ing Universitas Indonesia kanthi Cumlaude.

## Pawiyatan 
* S1 Fakultas Matematika lan Kawruh Bumi Universitas Indonésia, Bandung (saiki Institut Tèknologi Bandung).
* S2 Dhepartemèn Universitas Setatistik ing California, Berkeley, Amérika Serikat.
* S3 Universitas Indonésia.

## Riwayat Pagawéyan lan Karir 
᛫ Guru Sekolah Dhasar ing Salatiga, Jawa Tengah (1943-1945)

᛫ Guru SMA ing Semarang (1946-1948)

᛫ Asistèn dhosèn ing ITB (1950-1953)

᛫ Dhosèn ing ITB (1953-1961)

᛫ Profèsor Matematika lan Setatistik ing ITB (1961)

᛫ Dhosèn luwar biyasa  ing Institut Keguruan lan Ilmu Pendhidhikan (IKIP) Bandung lan Universitas Padjajaran Bandung.

᛫ Minangka *Research Fellow* ing *Technische Hogeschool Twente*, Walanda (1959).

᛫ Minangka Rèktor ing Universitas Maranatha, Bandung.

## Karya Tulis 
᛫ Nerbitaké buku *Penghantar Teori Kebarangkalian dan Statistik* ing Kuwala Lumpur 1988.

᛫ *Analytical Geometry.*

᛫ *Linear Algebra and Analytic Geometry.*

*᛫ Preliminary of Possible Theory and Statistics.* 

## Kapustakan
Rawon nguling

**Rawon nguling** inggih punika dhaharan rawon kang asalé saking tlatah Nguling Pasuruan. Ananging pasipun wontèn ing Désa Wringinan, Kec. Kab. Probolinggo, Probolinggo. Dhaharan punika misuwur bangèt ing Probolinggo supados dados salah satunggalipun dhaharan kang dipadosi mènawi dolan ing Probolinggo. Umumé dhayoh mampir tèn papan kang nyuguhakèn rawon nguling nalika saking Banyuwangi amargi lokasinipun wontèn ing émbong gèdhé Surabaya - Bali utawi nalika badhé dolan mènyang Bromo. Sanadyan rumiyin dipun wiwiti minangka papan dhahar ing Nguling, Probolinggo, amargi sampun misuwur, sapunika rawon nguling mènika gampil dipun panggihakèn wontèn ing manéka tlatah, kadosta ing  Surabaya lan Malang.

## Bahan 
Rawon nguling ndamèl bahan utami arupi kluwèk ingkang ndadosakèn wèrna irèng lan raos duduhipun khas. Sak lintuné niku bumbu rawon nggéh punika brambang, bawang, ketumbar, kemiri, lengkuas, lombok, kunir lan mrica. Sak banjuré bumbu niku wau diulèg lan digongso maka dicèmplungakèn daging sapi kang wis digodhog nganti èmpuk ditambahaké banyu, uyah, gula banjur digodhog nganti matèng. Daging sapi ingkang dipun ginakakèn limrahipun awujud sandhung lamur utawi ugi dipun wastani brisket. Bagéan daging saka punika limrahipun nggadani lemak ingkang sithik.

## Bedanipun kalihan sanesipun 
Dhaharan rawon punika sami kalihan umumipun rawon, saking bahan utami arupi kluwèk lan isiné daging sapi. Ulam dhahar rawon nguling inggih mbotèn bèntén kalihan rawon kang limrah ditèmokaké ing wilayah liyané kayata Surabaya lan Malang, kados krupuk urang, endhog asin, sambal, èmpal, lan cambah. Sanajan sepisanan mirip, ananging wonten bab kang ndadosaken benten.

Rawon nguling nggadah werna dudoh kang luwih bening lan luwih kenthel tinimbang rawon lintune. Kluwek digongso rumiyin saderengipun dipun tumbuk lajeng dipun lebetaken ing jangan. Salintune niku wonten tambahan bumbon. Ing rawon mboten ditambahi trasi, asam jawa, sereh. Kalihan nalika nggawe duduh kaldu, ora ditambahaek balungan sapi. Namung ndamel tendon lan daging sapi. Ing meja rawon nguling ugi luwih maneka warna kayata jeroan paru-paru, tempe goreng, lan bergedel.

## Cara nyuguhaken 
Cara nyuguhaken rawon punika sami kados limrahipun rawon ing Jawi Wetan, Inggih punika sekul mboten dipisah kalihan dudoh. Sekul disalap ten ngandapipun duduh rawon ugi ditambahi irisan daging sapi. Sabanjuripun ditambahi cambah kalian sambel ing pinggir piring, utawa cambah kalian sambelipun ditambahi piyambak lan cumepak wonten meja makan. Biasane disuguhake karo piring aneka lawuh kayata empal, aneka jeroan, tempe goreng, lan kue.

## Rujukan
Bruwang coklat

**Beruang coklat** utawa **Bruwang coklat** (*Ursus arctos*) minangka spésies bruwang gedhe sing ditemokake ing Eurasia lan Amérika Utara. Ing Amérika Lor, populasi bruwang coklat diarani bruwang grizzly, dene subspesies sing manggon ing Kapuloan Kodiak, Alaska dikenal kanthi jeneng bruwang coklat Kodiak.
Lodho

jmpl| Bumbu lodho
**Lodho** (utawi lumrahipun kasèbut pitik lodho) inggih punika ulam pitik kang asalipun saking dhaérahTulungagung lan Trenggalek, Jawa Wétan, Indonésia . Ulam mènika kalèbèt dhaharan tradisional kang limrah disuguhakèn sabèn dintèn lan disuguhakèn pas dintèn riyadin agama Islam, kados Idul fitri lan Idul adha. Pitik lodho dimasak kanthi dipanggang utawi dibakar nganti èmpuk, banjur digodhog kalihan bumbon ingkang didamèl saking santèn lan rempah-rempah liyane. Dhaharan mènika kèraos gurih lan pèdhès kang asalipun saking santèn lan rèmpah-rèmpah. Umumé disuguhaké kalihan sèkul gurih utawi sekul udhuk.

## Sajarah 
Sajarah lodho diwiwiti saking sèrat cènthini, rikala Majapahit kèdhayohan putri saking Surakarta lan kèparing  pasugatan lodho. Maka ing wèktu niku mulai kasuhur lodho pitik. Tembung *lodho* saget atègès "alus", amargi pitik punika dimasak nganti daging pitik èmpuk lan sagèt dipisahaké saka balungé. Lodho uga sagèt ditègèsi minangka dhaharan gurih kang didamèl saking santèn kènthèl sangèt.

## Tradhisi 
Nganti saiki, pitik lodho wonten gègayutanipun kalihan tradhisi tiyang Tulungagung lan Trenggalek ing macèm-macèm adicara kados selamètan, syukuran lan riyadin. Ing Tulungagung, wontèn tradhisi Ambèngan nalika Idul Fitri lan Idul Adha ingkang badhé dipun dadosakèn ambèng awujud pitik lodho lan sèkul. Siji lodho (rupa ingkung) bakal dièdum kanggé tiyang sèkawan lan didhahar bebarèngan sabanjurè sholat Ied. Wontèn ing Pantai Prigi, Trenggalék, dhaharan gurih lodho sèga inggih menika pitik lodho lan sega gurih dipun ginakakèn kanggè sesaji slametan *njangkar*, jinis kawilujengan ingkang dipun adakakèn déning juragan kapal lan warigaluh sèsasi sèpisan sasampunipun wulan dadari. Sèsajén pitik lodho lan sèkul gurih ngawèrohi gègayutanipun manungsa kalihan Gusti. Sèsaji mènika gadhahi ancas kanggé ngirim dunga lumantar pèrantaranipun Kangjèng Nabi Muhammad SAW saha para lèluhur ingkang gadhah pèpénginan supados gègayuhanipun kasèmbadan saha dipun kabulaken dening Gusti. Tradhisi slamètan njangkar punika tasih wontèn hubungan kalihan tradhisi Kejawen lan kapitayan ing bab panguwasa Sègara Kidul Nyi Roro Kidul kang tasih diugemi déning masyarakat, sanajan wis mlèbèt agama Islam.

Ananging sak mènika lodho sampun disadé damèl dhaharan limrah tèn warung. Anaging lodho mbotèn disajekaken ndamèl sèkul gurih lan pitik ingkung, namung ndamel duduh santen lan pitik kang pun disigar dados sekawan.

## Rujukan
Labuhan Karaton Ngayogyakarta

**Labuhan Karaton Ngayogyakarta** (uga sinebut *hajad dalem labuhan*) yaiku salah sawijining upacara adat kang lumaku ing praja Karaton Ngayogyakarta Hadiningrat.
Grebeg Besar Demak

**Grebeg Besar Demak** inggih punika perayaan ingkang dipun lampahaken sawarsa sapisan ing sasi Dzulhijjah déning masarakat Islam ing Masjid Agung Demak. Bentuk kagiyatan wonten Grebeg Besar inggih punika ziarah dhateng pesaréyan para sultan ing Kasultanan Demak kaliyan pesaréyan Sunan Kalijaga. Ing dalu sadèrèngipun tanggal 10 Dzulhijjah, dipun wontenaken acara Tumpeng Sanga, kaliyan ing Kadilangu dipun wontenaken Slametan Ancakan. Énjing ing tanggal 10 Dzulhijjah, masarakat nindakaken shalat Idul Adha ing Masjid Agung Demak. Sasampunipun punika, dipun lampahaken ritual utami saking rangkéan kagiyatan Grebeg Besar Demak arupi jamasan pusaka ingkang dipun sebat kaliyan "ubarampé". Grebeg Besar Demak berfungsi dados upacara adat, hiburan, média komunikasi, panyawijen nilai sosial, kaliyan obyèk wisata.

Kejawi kagiyatan ingkang dipun sebataken saderengipun, ing Grebeg Besar kadhang-kadhang dipun wontenaken rangkéan arak-arakan utawi iring-iringan saking pendhapa Kabupatèn Demak. Nanging, saleresipun arak-arakan punika sanès pérangan saking tradhisi kaliyan dipun lampahaken namung kangge ngramekaken utawi kawigatosan wisata.

## Asalipun Grebeg Besar 
Grebeg Besar asalipun saking kalih tembung basa Jawi inggih punika Grebeg kaliyan Besar. Grebeg gadhah artos suwanten angin ingkang sumilir. Grebeg ugi angsal dipun artosaken dados pengiring utawi pakempalan. Déné tembung Besar inggih punika namaning sasi Dzulhijjah lebeting basa Jawi. Mila Grebeg Besar gadhah makna inggih punika pakempalan masarakat Islam ing sasi Dzulhijjah. Pakempalan punika dipun lampahaken ing Masjid Agung Demak.

## Lampahan 
Grebeg Besar dipun wiwiti kanthi nglebeti plataran Mesjid Agung Demak, dipun ajengaken tumuju pasaréyan para sultan ing Kasultanan Demak kaliyan pasaréyanipun Sunan Kalijaga ing Demak. Para paziarah lajeng dipun sukakaken informasi bab tata cara ziarah dening juru panuntun kaliyan dipun suwun supados reresik utawi bersuci langkung rumiyin sadèrèngipun ziarah. Kagiyatan ziarah dipun wiwiti ing tanggal 1 Dzulhijjah sasampunipun salat Asar. Wonten ing dalu sadèrèngipun perayaan Idul Adha dipun wontenaken peken dalu.

## Rujukan
Alap-alap Kawah

**Alap-alap kawah** (*Falco peregrinus*), uga dikenal minangka **falcon peregrine**, lan kanthi historis minangka elang ing Amérika Utara, iku manuk pemangsa (raptor) kosmopolitan ing kulawarga Falconidae. Elang gedhé, ukuran gagak, nduweni punggung biru-abu-abu, bagian ngisor putih sing diblokir, lan endhas ireng. Falcon peregrine misuwur kanthi kacepetan, tekan luwih saka 320 km/jam (200 mph) sajrone mburu stoop khas (nyilem kacepetan dhuwur), dadi manuk paling cepet ing donya, uga anggota paling cepet ing donya karajan kéwan.
Gemblak

**Gemblak** (Carakan: ꦒꦼꦩ꧀ꦧ꧀ꦭꦏ꧀; basa Indonésia: *Gemblak*) inggih punika tilas pambeksa ing pagelaran réyog ingkang wonten gandhèng cènèngipun kalihan warok. Gemblak punika laré jaler ingkang bagus rupanipun sarta gesang sesarengan kalihan paguyuban warok sadangunipun kalih taun. Gemblak dipun lamar mawi rajakaya lembu utawi sabin. Maskawin punika dipun paringaken dhumateng kulawarginipun gemblak, ingkang salajengipun gemblakipun gesang sareng kalihan warok tumut grombolanipun mubeng dhateng kathah panggènan kanggé ngramèkaken pagelaran réyog.

## Warok kalihan gemblak 
Warok inggih punika sesebatan kanggé tiyang jaler ingkang gadhah sipat ksatriya, bebudèn luhur, kalihan ndarbèni kaluhuran ing lingkungan masarakat. Kawitanipun, warok dipun gambaraken minangka tiyang ingkang gadhah ngèlmu kanuragan. Para warok ingkang péngin nggayuh ngèlmu kalihan kasektènipun kedah nglampahi "pasa èstri" utawi boten angsal cumbana kalihan tiyang èstri, nanging angsal kalihan laré jaler yuswa 11–15 taun. Laku punika asring dipun arani kalihan *gemblakan*. Bokbilih ingkang dipun lampahi warok kalihan gemblak punika saged sinebat tumindak homosèksual, nanging piyambakipun boten naté ngidhèntifikasi minangka tiyang homosèksual, nanging bakal ngarani mawi istilah *warok-gemblakan*. Senajan pikantuk kamulyan, sadangunipun dipun kontrak, gemblak kedah ngabdi dhumateng warokipun kalihan manut saben pituturipun. Senajan *gemblakan* asring dipun anggep minangka homosèksualitas, warok kalihan gemblak gadhah sambetan ingkang raket kados ta bapak kalihan larénipun ing prakawis pawiyatan. Warok mulang gemblak kados pundi gesang ingkang wicaksana kalihan ing tatakrama, mulang mbeksa kanggé pagelaran Réyog, kalihan nyekolahaken gemblakipun.

Samangké tumindakipun warok kalihan gemblak dipun tentang déning pangarsa agami lumantar lelawanan moral publik. Pramila, samangké pagelaran Réyog Panaraga awis sanget mitontonaken gemblak, laré jaler ingkang bagus rupanipun ingkang nunggangi kapal. Sapréné lakon *gemblakan* dipun gantos kalihan Jathil, prajurit èstri ingkang nunggangi kapal képang.

## Budaya populèr 
Cariyos warok kalihan gemblak mlebet ing filem  *Kucumbu Tubuh Indahku*.

## Ugi pirsani 
* Homosèksualitas ing Indonésia
* Réyog Panaraga
* Warok

## Rujukan 
## Waosan lajengan 
* 

## Pranala jawi 
*
Mi pèntil

**Mi pèntil** inggih punika dhaharan khas ingkang asalipun saking Kapanéwon Pundhong, Kabupatèn Bantul, Daérah Istiméwa Ngayogyakarta. Mi punika bahan utamipun saking glepung kanji. Werni kuning limrahipun dipun asilaken saking kunir, nanging kadhangkala werninipun namung pethak amargi boten dipun paringi kunir. Mi pèntil saged dipun olahi dados mi gorèng utawi mi godhog mawi tambahan sambel kalihan brambang gorèng.

## Mula bukaning tembung 
Miturut situs pawartos *KR Jogja*, *mi pèntil* punika dumadi saking kalih tembung, inggih punika "mi", gulungan adhonan ingkang tipis kalihan panjang, sarta tembung "pèntil", ingaran pèntil amargi wujud mi-nipun panjang kalihan raoispun kenyal mèh sami kalihan jinising piranti saking karèt ingkang dipun anggé ing ban (pèntil).

## Caranipun ndamel 
Bahan utaminipun mi pèntil punika glepung kanji ingkang dipun godhog rumiyin, lajeng pati kanjinipun dipun idak-idak supados pikantuk pati kanji ingkang kalis. Prosès pangidak-idakipun nganggé suku ingkang dipun lapisi mawi plastik. Salajengipun, patinipun dipun lebetaken dhumateng mesin giling ingkang mangké bakal ngasilaken mi pèntil. Mi pèntil saged dipun olahi dados mi gorèng tuwin mi godhog. Ing peken, mi pèntil racakipun dipun sadé minangka mi gorèng ingkang kabungkus mawi ron jati. Éwadéné, ing tlatah asalipun, mi pèntil limrahipun dipun sadé dados olah-olahan mi pedhes utawi ing ngrika ingaran miedhes.

## Rujukan
Mi dhes

**Mi dhes** inggih punika dhaharan khas ingkang asalipun saking Kapanéwon Pundhong, Kabupatèn Bantul, Daérah Istiméwa Ngayogyakarta. Mi punika dipun damel ngginakaken sajinis mi penthil ingkang bahanipun saking glepung kanji. Nami mi dhes sajatosipun cekakaning tembung *bakmi pedhes*.

## Sajarah 
Mi dhes dipun damel pisananipun déning Pawiro Sentono nalika taun 1960-an ing Kapanéwon Pundhong, Kabupatèn Bantul, D.I. Ngayogyakarta. Ukuran mi-nipun langkung ageng tinimbang mi-mi limrah, ugi raos kalihan tèksturipun langkung gurih kalihan kenyal. Miturut katrangan *Direktorat Warisan dan Diplomasi Budaya*, mi dhes kalebet mi langka utawi boten gampil kapanggih sabab prodhuksinipun namung mapan ing Pundhong, Bantul.

## Caranipun ndamel 
Rikala semanten, mi dhes namung dipun olahi kanthi cara dipun gorèng, nanging sapréné ing warung-warung inggih wonten ingkang ngolahi kanthi cara dipun godhog. Bumbunipun dipun damel saking racikan mrica, kemiri, lombok, brambang, bawang pethak, kalihan urang alit, wondéné lawuhipun nganggé tigan kalihan sambel. Ing peken, mi dhes racakipun dipun sadé nganggé bungkus ron jati utawi gedhang.

## Rujukan
Jesús Castillo

**Jesús Castillo** (), (lair 11 Juni 2001 ing Callao, Lima) iku juru main bal-balan saka Peru sing main ing Liga 1 Peru klub Sporting Cristal.

## Cathetan suku 
__TANPADAFTARISI__
Selat Pittsburgh

**Selat Pittsburgh** (Inggris *Pittsburgh salad*) iku salada lapis, sing kerepé kawangun saka sla, sayuran, daging bakar, kèju parut, *ranch dressing*, lan pokoké, kenthang gorèng. Olah-olahan iki panganan régional saka tlatah Pennsylvania kulon, sanadyan iku panganan iki bisa ditemoni ing papan liyané saindhenging Amérika Sarékat.

Selat iki bisa diowah-owahi dhéwé ing babagan kwalitas bahan. Kenthang gorèngé bisa kriting, awujud wafel, utawa kaya tali sepatu.Kenthang gorèng iku nambah anget, tèkstur, asin, lan bahan tambahan ing selat.

Ing Pittsburgh, panganan iki sacara historis ora diarani “selat Pittsburgh”,  nanging diarani "*steak salad*" utawa "*chicken salad*". Pamela's Diner, Whitfield, lan Eat'n Park iku rèstoran lokal sing ngadol utawa tau ngadol panganan iki. 

## Réferènsi
Grobag sapi

**Grobag sapi** menika salah setunggaling titihan tradhisional ingkang dipun tarik déning sapi utawi lembu. Grobag sapi saged ngangkut 4 - 6 tiyang.
jmpl|Grobag sapi
Grobag sapi tasih saged kita panggihi wonten ing Bantul, Yogyakarta.

Grobag sapi ing jaman semanten dipun ginakaken kanggé ngangkut pusakanipun para prajurit. Grobag sapi kadamel saking kajeng, sisih nginggil dipun tutup nganggé ron arèn ingkang dipun anyam, rodanipun kadamel saking kajeng dipun lapisi plat wesi.

Grobag sapi mboten mbetahaken bensin mila grobag menika dados titihan ingkang *ramah lingkungan*. Lethongipun sapi dipun damel pupuk organik ingkang nyuburaken taneman. Grobag sapi kala rumiyin dados titihan baken kanggé ngangkut panènan ingkang dipunastha kondur menapa déné dipun sadé dhateng peken. Grobag sapi menika dipun cepeng setunggal tiyang ingkang dipunsebat **bajingan**, singkatan saking *bagusing jiwa angen-angening pangéran* artosipun tiyang sae ingkang dipun tresnani Gusti Allah. Dangu-dangu tembung bajingan dados awon maknanipun amargi kala semanten kathah tiyang sampun dangu sanget nengga bajingan miyos, ananging malah mboten dugi-dugi. Lajeng tiyang-tiyang menika anyel lajeng ndadosaken tembung menika kados-kados pisuhan.

Ing jaman perjuangan, grobag sapi dados titihan ingkang mupangati sanget kanggé para gerilyawan amargi grobag menika ageng lan tutupan. Grobag sapi cocog sanget kangge ngangkut pusaka, bahan mentahan saha kanggé ndelik para gerilyawan.

Grobag sapi samenika sampun awis-awis dipun panggihi wonten ing masarakat moderen. Ewasemanten, grobag sapi menika nggadhahi nilai seni inggil. Seni menika amargi wonten swanten saking klunthungan ingkang dipun anggé ing gulunipun sapi.

## Éwah-ewahan Grobag Sapi 
jmpl|Titihan tradhisional
Ing jaman nalika Indonésia dereng mardhika, grobag sapi naming dados titihan tradhisional. 

Ing jaman kolonial, wiwit sistem tanam paksa dipun leksanakaken dipun lajengaken sistem eksploitasi -- sistem liberal (1870-1900) lan sistem etis (1900 – 1942) eksploitasi agraris langkung intensif lan para tani dados nelangsa lan kaliren. Tanam paksa kanggé indigo, kopi, tebu, mbako, lan taneman sadéyan sanèsipun dipun leksanakaken wonten ing wilayah Jawi. Wonten wilayah **vorstenlanden** atau daerah Yogyakarta lan Surakarta, dipun leksanakaken sistem sewa pasitèn kanggé perkebunan swasta ingkang praktèkipun kados sistem tanam paksa. Wonten Sleman lan Bantul wonten kathah perkebunan, utaminipun tebu, saéngga dipun betahaken kathah grobag kanggé ngangkut-ngangkut tebu saking perkebunan dhateng pabrik. 

Ing jaman Jepang njajah Indonésia, grobag-grobag sapi dipun wadahi ing pakempalan kanthi nama kongzo. Grobag sapi dipun ginakaken kanggé ngangkut barang-barang saking dhusun dhateng padaleman tiyang-tiyang Jepang. Para bajingan ingkang nyambut damel kanggé tiyang Jepang dipun paringi artha, tetedhan, unjukan, lan rasukan. 

## Rujukan 
: 10x10px Warisan Budaya Takbenda 
: 10x10px 
: 10x10px 
: 10x10px 
: 10x10px 

## Pranala Njawi 
# Naik Gerobak Sapi 
# Gerobak Sapi
# Gerboak Sapi Tetap Melaju Dulu dan Kini
# Gerobak Sapi Yogyakarta  
# Gerboak Sapi Pelihara Budaya dan Transportasi Tradisional
Kabinèt Natsir

**Kabinet Natsir** minangka kabinèt pisanan sing dibentuk sawisé bubaré Amérika Sarékat Indonésia, lan bali dadi Negara Kesatuan Republik Indonesia. Kabinet iki diumumake tanggal 6 Sèptèmber 1950 lan njabat wiwit tanggal 7 Sèptèmber 1950 nganti 21 Maret 1951.

## Pimpinan 
## Anggota 
Ing ngisor iki minangka anggota Kabinet Natsir.

## Uga delengen 
* Pratélan kabinèt Indonésia

## Catatan 
## Réferènsi 
* 

## Pranala njaba 
*  
* Marsono. 1987. *Almanak Negara Republik Indonesia 1987*. Jakarta: B.P. Alda
* Daradjadi. 2014. *Mr. Sartono Pejuang Demokrasi & Bapak Parlemen Indonesia*. Jakarta: PT Kompas Media Nusantara
* https://melancongkebukittinggi.wordpress.com/2016/06/07/kenang-kenangan-abdul-halim-x/

|-
Gudheg manggar

**Gudheg manggar** inggih punika dhaharan khas saking Kabupatèn Bantul, Daérah Istiméwa Ngayogyakarta. Gudheg punika bènten kaliyan gudheg ingkang sampun kawentar ing Indonésia. Bèntenipun bahan utami gudheg manggar saking manggar (sekar klapa) sanès gori (nangka enèm). Wondéné raos lan tèksturipun gudheg manggar punika gurih, garing, kaliyan renyah tinimbang gudheg-gudheg limrah ingkang mligi manis, empuk, kaliyan lembut. Miturut katrangan *Direktorat Warisan dan Diplomasi Budaya*, gudheg manggar dipun ripta déning Gusti Retna Pembayun utawi Nyai Ageng Mangir Wanabudaya, putrinipun Panembahan Senapati rikala warsa 1600-an.

## Caranipun ndamel 
Cara ngolah kaliyan bumbunipun inggih sami kaliyan gudheg nangka.

## Rujukan
Beksan Jebeng

**Beksan Jebeng** inggih punika salah satunggaling beksan ingkang asalipun saking Pura Pakualaman, Daérah Istiméwa Ngayogyakarta. Beksan punika kalebet beksan alus, ananging dipun beksa mawi watek gagah mergi ing salebeting beksan punika ngagem pirantos kados tamèng saking kulit ingkang wujudipun bunder setengah. Cepengipun kadamel saking kajeng ingkang panjang kalih sakedhik nglengkung.

## Sajarah 
Kangjeng Gusti Paku Alam II ingkang ngripta beksan punika. Ing nguni, pambeksa ing beksan punika racakipun cacah sekawan, salah satunggalipun Paku Alam II piyambak ingkang mbeksa kalihan dipun réncangi tigang priyantun sanèsipun. Lajeng, beksan Jebeng dipun rembakakaken kalihan dipun lestantunaken wiwit Paku Alam III ngantos Paku Alam VIII. Dhedhasar parembakanipun, beksan punika nyariyosaken paprangan antawis Radèn Arjuna lumawan Adipati Karna ingkang dedamel jebeng (jinising tamèng) kalihan wangkingan.

Nalika Kangjeng Gusti Paku Alam VIII jumeneng nata, beksan Jebeng dipun rembakakaken malih mawi téma kamardikan. Ing salakuning parembakan salajengipun, beksan punika ginelar ing fèstival *Visit Indonesia Year* taun 1991.

## Rujukan 
## Pranala jawi 
* Vidéo Beksan Jebeng ing Karaton Ngayogyakarta
Bathik Nitik

**Bathik Nitik** inggih punika motif bathik ingkang asalipun saking Daérah Istiméwa Ngayogyakarta. Motif bathik punika minangka ragam hias ceplokan ingkang kasungsun saking garis-garis alus, balok-balok alit, pasagi sekawan, sarta titik-titik alus ingkang satléraman mèh sami kaliyan tenunan. Kajawi mbentuk pola géomètris, bathik Nitik ugi dumados saking bentuk-bentuk ingkang mralambangaken manéka warni alam, kados ta sekar, ron, kaliyan sulur. Bathik Nitik sampun dados warisan budaya sanès barang wonten ing buku babaran Dirjen Kebudayaan Kementerian Pendidikan dan Kebudayaan 2018.

## Titikan 
Séntra bathik tulis ingkang ndamel bathik motif Nitik inggih punika Kembangsanga ingkang dumunung wonten ing Désa Trimulya, Jethis, Kabupatèn Bantul. Kaistiméwan Kembangsanga menawi dipun bandhingaken kaliyan séntra bathik tulis sanèsipun inggih punika panganggèning canthing cawang wonten salebeting pandamelan bathik tulis. Bèntenipun canthing cawang kaliyan canthing sanèsipun inggih punika bilih wonten ing ujung canthing dipun sigar dados sekawan saéngga asil gorèsanipun arupi garis sanès titik. Garis-garis ingkang kaukir saking malam medal saking lambé canthing ngasilaken bathik ingkang anggadhahi ciri khas. Ciri khas punika ing wekasanipun dipun wastani *Nitik* lan dados kaunikanipun Kembangsanga.

Pandamelan bathik Nitik ing séntra Kembangsanga dipun tindakaken kanthi tèknik tulis ingkang mbetahaken wekdal 2-3 wulan. Asilipun, bathik ingkang kadamel langkung rapi kaliyan alus tinimbang bathik ingkang dipun damel kanthi tèknik cap utawi lukis. Ing Kembangsanga, sakabèhing prosès pandamelan bathik wiwit saking pamaringan pola/pamindhahan pola ing kain, pamaringan malam sarana canthing, pamaringan werni, ngantos parampunganipun dipun tindakaken déning para èstri. Pandamelan bathik *Nitik* nyengkuyung perekonomian bebrayan Kembangsanga dalah dados lapangan pakaryan tetep tumrap para èstri ing ngrika.

## Rujukan